text: 14 Rijchʼarisqallapuni kanapaj, nitaj yuyayninchejpi kuyuchisqachu kanapajqa "Diospa reinon evangeliomanta" willananchejpuni tiyan. Jesucristoqa qotuchakuypa Uman kasqanrayku, yachachisqasninman kayta kamacherqa: "Rispa, tukuy laya runasta yachachisqasniyman tukuchimuychej. [...] Yachachimuychej paykunaman imatachus noqa kamacherqaykichej, chayta paykunapis kasunankupaj", nispa. Chayta ruwasqankutaj paykuna kikinta yanapanman karqa (Mat. 28:19, 20). Chayrayku noqanchejpis tukuy sonqo willananchej tiyan. Tesalonicamanta hermanosqa mana tanqasqa jinallachu willarqanku, nitaj juntʼanankuraykullachu yachacherqanku. Pablo paykunaman nerqa: "Ama thasnuychejchu Espíritu Santoj kʼajayninta. Diosmanta sutʼinchasqataqa ama pisipaj qhawaychejchu", nispa (1 Tes. 5:19, 20). Chantapis, profeciasta ukhunchasqanchej, runasman chayta willarisqanchejpis, ¡may sumaj!